**Disciplinárny senát 4 Ds 4/2014**

**R O Z H O D N U T I E**

 Disciplinárny senát v zložení z predsedníčky senátu JUDr. Aleny Svetlovskej a členov senátu, JUDr. Michala Trubana a JUDr. Marcela Kohúta, na neverejnom zasadnutí, konanom dňa 14. januára 2015 v Bratislave, v disciplinárnej veci proti **JUDr. B. M.,** sudcovi Okresného súdu  K., sp. zn. 4 Ds 4/2014 (pôvodne 1 Ds 8/2012)

**r o z h o d o l :**

 Podľa § 18 ods. l Trestného poriadku (per analogiam), s odkazom na ust. § 150 ods. 2 zákona č. 385/2000 Z. z. o sudcoch a prísediacich,

**s p á j a j ú s a**

na spoločné konanie návrhy na začatie disciplinárneho konania, sp. zn. 4 Ds 4/2014 a sp. zn. 6 Ds 6/2014 pod spoločnú spisovú značku **4 Ds 4/2014**.

**O d ô v o d n e n i e**

 Dňa 5. júna 2012 podala vtedajšia podpredsedníčka Okresného súdu K.,
JUDr. E. B. návrh na začatie disciplinárneho konania proti JUDr. B. M., sp. zn. 4 Ds 4/2014 (pôvodne vedený pod sp. zn. 1 Ds 8/2012), a dňa 23. decembra 2013 podala JUDr. E. B.
ako predsedníčka Okresného súdu K. ďalší návrh na začatie disciplinárneho konania voči JUDr. B. M., sp. zn. 6 Ds 6/2014 (pôvodne vedený pod sp. zn. 1 Ds 19/2013).

 Vzhľadom na skutočnosť, že jednotlivé disciplinárne previnenia JUDr. B. M. spolu súvisia, sú splnené podmienky na spoločné konanie podľa § 18 ods. 1
Tr. por per analogiam s použitím ustanovenia § 150 ods. 2 zákona č. 385/2000 Z. z. o sudcoch a prísediacich. Predseda disciplinárneho senátu, sp. zn. 6 Ds 6/2014 opatrením
zo dňa 14. januára 2015 predložil vec na spojenie k disciplinárnej veci JUDr. B. M., sp. zn.
4 Ds 4/2014.

 Z dôvodov právno-technických disciplinárne senáty dosiaľ o veciach nekonali.
Po novelizácii zákona č. 385/2000 Z. z. o sudcoch a prísediacich a ustálení rozvrhu
práce disciplinárnych senátov, bola disciplinárnej veci JUDr. B. M.,
sp. zn. 1 Ds 8/2012, pridelená nová spisová značka **4 Ds 4/2014** a disciplinárnej veci,
sp. zn. 1 Ds 19/2013 bola pridelená nová spisová značka **6 Ds 6/2014**.

 Cieľom spoločného konania je prerokovať v jednom konaní oba návrhy týkajúce
sa sudcu Okresného súdu K., JUDr. B. M.

 Zvážiac všetky skutočnosti, disciplinárny senát rozhodol analogicky podľa § 18 ods. 1 Tr. por. s odkazom na ust. § 150 ods. 2 zákona č. 385/2000 Z. z. o spojení disciplinárnych návrhov proti sudcovi Okresného súdu K., JUDr. B. M., sp. zn. 4 Ds 4/2014 a sp. zn.
6 Ds 6/2014 s tým, že ďalej budú vedené pod sp. zn. **4 Ds 4/2014.**

**P o u č e n i e :** Proti tomuto rozhodnutiu odvolanie nie je prípustné.

**V Bratislave 14. januára 2015**

**JUDr. Alena S v e t l o v s k á , v. r.**

**predsedníčka disciplinárneho senátu**

Za správnosť vyhotovenia: Dagmar Malinková